Jambliko

Jambliko (kojnee greke Ἰάμβλιχος, Jamblikos, aramee 𐡉𐡌𐡋𐡊𐡅, Jamlīḵū) naskiĝis en 245/280 mortis en 325/330) estis antikva filozofo-novplatonisto. Li estis estro de la siria novplatonisma skolo en Apameo, disĉiplo de Porfirio. Estante siriano, Jambliko verkis en la greka lingvo, kiu estis tiam la klera lingvo en la mondoregiono.

 Biografio 
La sola informacia fonto pri biografio de Jambliko estas la verko de Eŭnapio "Vivoj de filozofoj kaj sofistoj". Jambliko estis siriano, li naskiĝis en Ĥalkido. Lia nomo (malnovgreke: Ἰάμβλιχος, Iámblichos; per safaitika skribsistemo: 𐩺𐩣𐩴𐩫 /yamlik/ ) havas signifon "[la diaĵo] reĝas". Oni opiniis ke Jambliko estis ido de reĝoj-sacerdotoj de Emesa.

 Verkoj 
 Tekstaro pri pitagoraj doktrinoj (10 libroj). Verŝajne la plej fama teksto de ili estas la libro "Pri la vivo de Pitagoro". Ne ĉiuj el tiuj ĉi verkoj konserviĝis ĝis hodiaŭ.
 Komentoj pri la verkoj de Platono.
 La traktato pri teŭrgio "Pri egiptaj misteroj"
 Serio de verkoj pri magio kaj okultismo, skribitaj kune kun Juliano la Ĥaldeo kaj Juliano la Teŭrgiulo ("La libro de sekretoj", "Pri Ĥaldeaj Orakoloj" ktp.)
 La traktato "Pri animo". Nur fragmento de tiu ĉi verko estas konata nuntempe.
 Leteroj pri diferencaj filozofaj demandoj.
 Traktatoj pri teologio ("Platona teologio", "Ĥaldea teologio"), kiuj ne konserviĝis ĝis nuntempo.

 Vidu ankaŭ 
 Novplatonismo

 Fonto 
En tiu ĉi artikolo estis uzitaj tradukoj de la samtemaj artikoloj el la rusa kaj la angla Vikipedioj.

Kategorio:Grekaj filozofoj
Kategorio:Novplatonismo
Kategorio:Grekaj sofistoj